Amalia Borboikoa

Amalia del Pilar Borboikoa eta Borboikoa-Bi Sizilia (Madril, 1834ko urriaren 12a – Munich, 1905eko abuztuaren 27a) Espainiako infanta izan zen, Frantzisko Paulakoa Borboikoaren alaba eta Espainiako Karlos IV.a erregearen biloba eta birbiloba, Fernando VII.a Borboiko erregearen iloba eta Elisabet II.a Borboiko erreginaren lehengusina eta koinata, Alfontso XII.a Borboiko erregearen izeba eta amaginarreba.

 Bizitza 
ezkerrera|thumb|Amalia Borboikoa.|249x249px
Izebaren erregealdian jaio zen, Maria Kristina Borboiko erreginaren sasoian. Jaio zen egun berean bataiatu zuten, arratsaldez, bere aitabitxiak osaba-izebak zirela, Luis Filipe Frantziako erregea eta bere emaztea, Borboiko Maria Amelia Napolikoa eta Siziliakoa.

Frantzisko Paulakoa Borboiko infantearen eta haren lehen emaztearen, Luisa Karlota Borboi-Bi Sizileetako printzesa napolitarraren hamaikagarren eta azken alaba izan zen. Aitaren bidez, Espainiako Karlos IV.a Borboiko erregearen eta  Maria Luisa Parmakoaren biloba izan zen. Amaren bidez, Frantzisko I.a Bi Sizilietako erregearen eta Maria Isabel Borboiko infanta espainiarraren biloba zen Espainiako Karlos IV.a Borboikoaren alaba zena. Ondorioz, Amalia eta bere haurrideak Karlos IV.aren eta Maria Luisa Parmakoaren bai bilobak bai birbilobak ziren. 10 urterekin galdu zuen ama.

Bere ahizpak, Isabel Fernandina Borboikoa, Luisa Teresa eta Josefina Fernanda, oso ezagunak izan ziren bere garaian ezkontza eta maitasun kontuengatik. Bere neba zaharrena, Frantzisko Asiskoa Borboikoa, bere lehengusina propioarekin ezkondu zen, Espainiako Elisabet II.a Borboiko erreginarekin, eta beste neba bat, Enrique, bere garaiko masoi eta liberal ezaguna izan zen. Beste ahizpa bat, Maria Cristina, Sebastian Gabriel Borboikoarekin ezkondu zen.

 Ezkontza 
1856ko abuztuaren 25ean, Frantziako baina baita Bavaria Erresumako zaindari den San Luisen jaiegunean, Amalia Adalberto Bavariako printze alemaniarrarekin ezkondu zen, Luis I.a Bavariako erregearen semearekin. Espainiako errege-familiako kide baten eta Bavariako errege-etxearen arteko hiru ezkontzetatik lehenengoa izan zen.

 Ondorengoak 
Bikoteak bost seme-alaba izan zituen:

 Luis Fernando Bavariakoa (1859-1949), Bavariako printzea, mediku ezaguna ere izan zen. Maria de la Paz Borboiko infantarekin ezkondu zen; seme-alabak izan zituzten.
 Alfontso Maria Bavariakoa (1862-1933), Bavariako printzea. Luisa Orleanskoa (1869-1952) printzesa frantsesarekin ezkondu zen eta seme-alabak izan zituen.
 Isabel Bavariakoa (1863-1924), Bavariako printzesa. Tomas Saboia-Genoakoarekin, Genoako dukearekin ezkondu zen, eta oinordekotza izan zuen.
 Elvira Alejandra Bavariakoa (1868-1943), Bavariako printzesa.  Rodolfo von Wrbna-Kaunitz-Reitberg-Questenberg konde txekiarrarekin ezkondu zen eta ondorengoak izan zituen.
 Klara  Bavariakoa (1874-1941), Bavariako printzesa, margolari trebea izan zen. Ez zen ezkondu eta ez zuen seme-alabarik izan.

 Heriotza 
Amalia 1875ean alargundu zen eta ez zen berriro ezkondu. 1905ean hil zen, Munichen.

 Aginduak 
 1834ko urriaren 12a: Maria Luisa Erreginaren Dama Nobleen Ordenako dama (Espainiako Erresuma).
 Santa Isabel Ordenako Dama (Bavariako Erresuma).
 Teresaren Ordenako ohorezko dama (Bavariako Erresuma).

 Erreferentziak 

 Bibliografia 

  Iglesias Sancho, Jonatan; Mateos Sáinz de Medrano, Ricardo (2021). Las cuñadas de Isabel II, las infantas más raras que ha dado España. Madril: Insólitas argitaletxea. ISBN 978-8412103717. 

 Kanpo estekak 

Kategoria:Munichen hildakoak
Kategoria:Madrildarrak
Kategoria:Maria Luisa Erreginaren Dama Nobleen Ordenako damak
Kategoria:Espainiako Borboi etxea